U-I-84/08
Natisni
Opravilna št.:
U-I-84/08
Datum odločitve:
12. 2. 2009
ECLI:
ECLI:SI:USRS:2009:U.I.84.08
Akt:
Zakon o delovnih razmerjih (Uradni list RS, št. 42/02 in 103/07) (ZDR), 161. in 162. čl.
Izrek:
Pobuda za začetek postopka za oceno ustavnosti 161. in 162. člena Zakona o delovnih razmerjih (Uradni list RS, št. 42/02 in 103/07) se zavrže.
Evidenčni stavek:
obudnik nima pravnega interesa, če ne izkaže, da izpodbijana  določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba Generali Zavarovalnica d. d., Ljubljana
Datum vloge:
2. 4. 2008
Vrsta odločitve:
sklep
Vrsta rešitve:
zavrženje
Dokument:
US28577
Dokument v PDF obliki:
U-I-84-08.pdf
77 KB
Prenesite datoteko
U-I-84/08-4
12. 2. 2009
SKLEP
Ustavno sodišče je v postopku za preizkus pobude družbe Generali Zavarovalnica d. d., Ljubljana, ki jo zastopata predsednik uprave Gregor Pilgram in član uprave Sebastijan Žlebnik, na seji 12. februarja 2009
sklenilo:
Pobuda za začetek postopka za oceno ustavnosti 161. in 162. člena Zakona o delovnih razmerjih (Uradni list RS, št. 42/02 in 103/07) se zavrže.
Obrazložitev
1. Pobudnica izpodbija 161. člen Zakona o delovnih razmerjih (v nadaljevanju ZDR), ki ureja pridobitev pravice do letnega dopusta. Zaradi vsebinske povezanosti s to določbo izpodbija tudi 162. člen ZDR, ki ureja pravico do sorazmernega dela letnega dopusta. Zatrjuje, da je 161. člen v neskladju z 8., s 14. in s 76. členom Ustave, 162. člen ZDR pa naj bi bil v neskladju z 2. členom Ustave. Pravni interes utemeljuje z odločbo Inšpektorata Republike Slovenije za delo, Območne enote Ljubljana z dne 14. 3. 2008, s katero ji je bilo naloženo, naj odpravi pomanjkljivosti iz delovnih razmerij in zagotovi izvajanje 161. člena in drugega odstavka 163. člena ZDR. Predlaga, naj Ustavno sodišče izpodbijani določbi razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnica še ne izkazuje pravnega interesa za oceno ustavnosti izpodbijanih zakonskih določb. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: podpredsednik dr. Ciril Ribičič ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik